ส่อง AP กำไรไตรมาส 1/60 โตเด่น 20% แนะซื้อเป้าหมาย 9.15 บ.
ส่อง AP กำไรไตรมาส 1/60 โตเด่น 20% แนะซื้อเป้าหมาย 9.15 บ.
7 พ.ค. 2561

บล.เอเชีย เวลท์ ระบุในบทวิเคราะห์วันนี้(7พ.ค.)ว่า บริษัท เอพี (ไทยแลนด์) จำกัด (มหาชน) หรือ AP คาดการณ์กำไรสุทธิในไตรมาส 1/60 เท่ากับ 658 ล้านบาท สูงขึ้น 20% เทียบช่วงเดียวกันของปีก่อน แต่ลดลง 51.5% เทียบไตรมาสก่อนหน้า โดยคาดรายได้จะมาจากการโอนโครงการในแนวราบและการโอนโครงการคอนโดมิเนียม Aspire Erawan, Life Pinklao และ Rhythm Rangnam เป็นหลัก ณ ขณะนี้ AP มียอด Presales อยู่ที่ 10,000 ล้านบาท คิดเป็น 30% จากเป้าทั้งปี และยอด Backlog อยู่ที่ 12,865 ล้านบาท Secure รายได้ที่ 53.5% ของเป้าหมายทั้งปี
นอกจากนี้บริษัทเตรียมจ่ายปันผลเป็นจำนวน 0.35 บาทต่อหุ้น โดยขึ้น XD วันที่ 9 พ.ค. 61 คงคำแนะนำ “ซื้อ” โดยให้ราคาเป้าหมายที่ 9.15 บาท อ้างอิง PER 9.3 เท่าจากกำไรสุทธิในปี 2561
Price Pattern ของ AP แม้ว่าจะยังมีแนวโน้มหลักอยู่ในแนวโน้มขาลง จากการเกิดทั้ง Weekly &amp; Monthly Sell Signal แต่ Price Pattern ของ AP ก็กลับมาเกิดความแข็งแกร่งในระยะสั้นจากการกลับมาเกิด Daily Buy Signal ครั้งใหม่ได้สำเร็จ และหาก Price Pattern ของ AP สามารถปิดตลาดรายสัปดาห์ได้เหนือ 8.45 บาท ก็จะมีความแข็งแกร่งในระยะกลางเพิ่มมากขึ้นจากการกลับมาเกิด Weekly Buy Signal ครั้งใหม่ เมื่อพิจารณา Price Pattern ของ AP มีแนวต้านแข็งแกร่งอยู่ที่ 8.70 บาท โดยมีเป้าหมายแรกของการทำ New High อยู่ที่ 11 บาท
 